Kosovas 2016 m. vasaros olimpinėse žaidynėse
Kosovo sportininkai 2016 m. vasaros olimpinėse žaidynėse dalyvavo pirmą kartą šalies istorijoje. 2014 m. gruodį Kosovo olimpinis komitetas įstojo į TOK ir gavo šią teisę. Šiose žaidynėse šaliai atstovavo 8 sportininkai, kurie varžėsi 5 sporto šakose. Per žaidynių atidarymo ceremoniją šalies vėliavą nešė pasaulio dziudo čempionė Majlinda Kelmendi. Serbija prieštaravo Kosovo įtraukimui į TOK nares, tačiau šio sprendimo neboikotavo. Kosovo nepriklausomybę pripažino 107 JTO narės.